Source: http://juri.ro/presedintii-unjr-amr-si-apr-participa-la-sedinta-plenului-csm-de-luni-24-august-2015-in-vederea-sustinerii-plangerii-prealabile-impotriva-hcsm-nr-636-15-06-2015
Timestamp: 2020-04-08 14:07:54+00:00
Document Index: 14463984

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

Presedintii UNJR, AMR si APR participa la sedinta Plenului CSM de luni 24 august 2015, in vederea sustinerii plangerii prealabile impotriva HCSM nr. 636/15.06.2015
Wednesday, 08.04.2020 17:07
Data: 23 August 2015, 10:20 | autor: A.P. | 0 comentarii | 1511 afisari
Presedintele Uniunii Nationale a Judecatorilor din Romania, judecatorul Dana Girbovan (foto), presedintele Asociatiei Magistratilor din Romania, judecatorul Gabriela Baltag, si presedintele Asociatiei Procurorilor din Romania, procurorul Constantin Sima, si-au exprimat intentia de a participa la urmatoarea sedinta a Plenului Consiliului Superior al Magistraturii, programata luni 24 august 2015, pentru a-si sustine punctul de vedere exprimat in cuprinsul plangerii prealabile formulate impotriva Hotararii CSM nr. 636/15.06.2015.
In sedinta de luni, 24 august 2015, Plenul CSM va analiza „Punctul de vedere al Directiei legislatie, documentare si contencios nr. 18260/2015 privind plangerea prealabila formulata de Uniunea Nationala a Judecatorilor din România (UNJR), Asociatia Magistratilor din Romania (AMR) si Asociatia Procurorilor din Romania (APR) impotriva Hotararii Plenului Consiliului Superior al Magistraturii nr. 636/15.06.2015” (punctul 24 pe ordinea de zi).
La inceputul lunii august 2015, Uniunea Nationala a Judecatorilor din Romania, Asociatia Magistratilor din Romania si Asociatia Procurorilor din Romania au inaintat presedintelui Consiliului Superior al Magistraturii, judecatorul Marius Tudose, o plangere prealabila prin care au solicitat revocarea in intregime, ca nelegala, a Hotararii nr. 636 din data de 15 iunie 2015 a Plenului CSM.
Prin hotararea nr. 636 adopata la 15 iunie 2015, CSM a respins solicitarea comuna a celor trei asociatii profesionale ale judecatorilor si procurorilor din Romania de a le fi puse la dispozitie anumite informatii transmise de Serviciul Roman de Informatii si a decis ca afirmatiile facute de seful Directiei Juridice din cadrul Serviciului Roman de Informatii, generalul Dumitru Dumbrava, cuprinse intr-un interviu publicat pe site-ul juridice.ro in data de 30.04.2015, nu sunt de natura a aduce atingere independentei sistemului judiciar.
>>Plangerea prealabila a UNJR, AMR si APR si HCSM nr. 636/15.06.2015